open-index/open-wikipedia-markdown huggingface dataset:
ฟรันทซ์ โยเซ็ฟ ชเตราส์

**ฟรันทซ์ โยเซ็ฟ ชเตราส์** () เป็นนักการเมืองชาวเยอรมันจากรัฐไบเอิร์น เคยดำรงตำแหน่งรัฐมนตรีว่าการหลายกระทรวงภายใต้นายกรัฐมนตรีค็อนราท อาเดอเนาเออร์ ต่อมาเป็นมุขมนตรีรัฐไบเอิร์นระหว่างปี 1978 ถึง 1988 เขาทำให้ไบเอิร์นกลายเป็นรัฐที่มีเศรษฐกิจแข็งแกร่ง ชื่อของเขาถูกนำไปตั้งให้แก่ท่าอากาศยานมิวนิก

## ประวัติช่วงต้น
ฟรันทซ์ โยเซ็ฟ ชเตราส์ เกิดเมื่อ 6 กันยายน ค.ศ. 1915 ที่นครมิวนิก ราชอาณาจักรบาวาเรีย จักรวรรดิเยอรมัน ในครอบครัวคาทอลิกชนชั้นกลาง เขาศึกษาด้านปรัชญา ประวัติศาสตร์ และภาษาเยอรมันที่มหาวิทยาลัยมิวนิก และได้รับปริญญาเอกในปี 1940 

ในช่วงสงครามโลกครั้งที่สอง เขาเป็นนายทหารฝ่ายยุทธศึกษาในแวร์มัคท์ และประจำการในฝรั่งเศสและรัสเซีย โดยมียศสุดท้ายคือร้อยโท (Oberleutnant)

## งานการเมือง
ภายหลังสงคราม ชเตราส์เข้าสู่การเมืองภายใต้พรรคสหภาพสังคมคริสเตียนแห่งบาวาเรีย (CSU) ซึ่งเป็นพรรคการเมืองฝ่ายขวาที่มีอุดมการณ์อนุรักษนิยม-คาทอลิก เขาเริ่มต้นเป็นสมาชิกบุนเดิสทาคในปี 1949 และก้าวขึ้นอย่างรวดเร็วด้วยบุคลิกตรงไปตรงมาเฉียบขาด และจุดยืนต่อต้านคอมมิวนิสต์อย่างแข็งกร้าว

### รัฐมนตรีของเยอรมนีตะวันตก
หนึ่งในบทบาทสำคัญของเขาคือการดำรงตำแหน่งรัฐมนตรีว่าการกระทรวงกลาโหมของเยอรมนีตะวันตกในปี 1956-1962 ภายใต้นายกรัฐมนตรีค็อนราท อาเดอเนาเออร์ ชเตราส์มีบทบาทอย่างมากในการสถาปนาบุนเดิสแวร์ (Bundeswehr) และการนำเยอรมนีตะวันตกเข้าสู่เนโท เขาเป็นผู้ผลักดันให้เยอรมนีตะวันตกกลายเป็นชาติที่มีขีดความสามารถทางทหารในยุโรปตะวันตก ท่ามกลางบริบทสงครามเย็น

ชเตราส์ยังเป็นบุคคลสำคัญใน “กรณีเหตุชปีเกิล” ปี 1962 เมื่อรัฐบาลภายใต้การนำของเขาถูกกล่าวหาว่าพยายามปราบปรามนิตยสาร *Der Spiegel* ฐานเปิดโปงการละเมิดสิทธิเสรีภาพของรัฐ กระแสดังกล่าวทำให้เขาต้องลาออกจากตำแหน่งรัฐมนตรีกลาโหม แต่เขากลับมามีบทบาทในรัฐบาลอีกครั้งในฐานะรัฐมนตรีว่าการกระทรวงการคลัง (1966-1969) และเป็นผู้ผลักดันนโยบายเศรษฐกิจแบบเสรีนิยมใหม่เพื่อสร้างเสถียรภาพทางการคลัง

### มุขมนตรีรัฐไบเอิร์น
ในปี 1978 พรรคของชเตราส์ชนะการเลือกตั้งสมาชิกสภารัฐไบเอิร์น ด้วยสัดส่วน 59.14 % ของที่นั่งในสภา เขาจึงได้ดำรงตำแหน่งมุขมนตรีรัฐไบเอิร์น และกลายเป็นผู้นำสูงสุดของ CSU อย่างไม่เป็นทางการ ภายใต้การนำของเขา ไบเอิร์นกลายเป็นรัฐที่มีเศรษฐกิจแข็งแกร่ง โดยเน้นอุตสาหกรรมไฮเทคและโครงสร้างพื้นฐาน เช่น การสนับสนุนบริษัทแอร์บัสในระยะเริ่มต้น แต่แม้เขาจะมีบุคลิกที่ขัดแย้งและมักถูกวิจารณ์ว่าเป็นชาตินิยมขวาจัด ชเตราส์ยังเป็นผู้ผลักดันนโยบายที่ซับซ้อน เช่น การเจรจาทางการเงินกับเยอรมนีตะวันออกในปี 1983 เพื่อหลีกเลี่ยงวิกฤตหนี้ แม้จะขัดกับนโยบายหลักของตนเองก็ตาม แสดงให้เห็นความสามารถในการประนีประนอมทางยุทธศาสตร์

ฟรันทซ์ โยเซ็ฟ ชเตราส์ ถึงแก่อสัญกรรมเมื่อปี 1988 จากอาการหัวใจล้มเหลวขณะออกไปล่าสัตว์ใกล้นครเรเกินส์บวร์ค กลายเป็นสัญลักษณ์ของไบเอิร์นยุคใหม่ที่มั่นใจในตัวเอง เชิดชูอัตลักษณ์ท้องถิ่นควบคู่กับความเป็นยุโรป

## อ้างอิง

หมวดหมู่:บุคคลจากมิวนิก
หมวดหมู่:นักการเมืองเยอรมัน
หมวดหมู่:รัฐมนตรีกลาโหมของประเทศเยอรมนี
หมวดหมู่:เสียชีวิตจากภาวะหัวใจล้มเหลว
ซาแมนท่า เมลานี่ โค้ทส์

**ซาแมนท่า เมลานี่ โค้ทส์** (เกิด 30 สิงหาคม พ.ศ.2538)  เป็นนักแสดงหญิงลูกครึ่งไทย–อังกฤษและผู้มีชื่อเสียงทางอินเทอร์เน็ต เธอเป็นที่รู้จักจากบทของเธอใน *[[บังเอิญรัก]]* (2561), *[[เดือนเกี้ยวเดือน]]* (2562) และ *[[ด้ายแดง]]* (2562) นอกจากนี้เธอยังเป็นที่รู้จักจากวิดีโอตลกของเธอในอินสตาแกรมและติ๊กต็อกอีกด้วย

## ชีวิตวัยเด็ก
ซาแมนท่าเกิดเมื่อวันที่ 30 สิงหาคม พ.ศ. 2538 มีพ่อเป็นชาวอังกฤษและแม่เป็นชาวไทย เธอสำเร็จการศึกษาระดับมัธยมศึกษาตอนปลายที่โรงเรียนพัทยาอรุโณทัย หลังจากเรียนจบมัธยมปลาย เธอเข้าศึกษาที่มหาวิทยาลัยเกษมบัณฑิต วิทยาเขตร่มเกล้า ก่อนจะลาออก ต่อมาเธอได้เข้าศึกษาที่วิทยาลัยนิเทศศาสตร์ มหาวิทยาลัยรังสิต สาขาการสื่อสารการตลาดดิจิทัลและการสร้างแบรนด์ ในปี พ.ศ. 2565

## อาชีพ
ในปี พ.ศ. 2557 ซาแมนท่าได้เปิดตัวในฐานะนักแสดงครั้งแรกโดยรับบทเป็นแนนใน *[[รักวุ่น วัยรุ่นแสบ]]* และกลับมารับบทเดิมอีกครั้งใน *[[รักวุ่น วัยรุ่นแสบ|Love Sick ซีซัน 2]]* (2558) ต่อมาเธอได้ปรากฏตัวในละครชายรักชายยอดนิยมหลายเรื่องรวมไปถึง *[[บังเอิญรัก]]* (2561), *[[เดือนเกี้ยวเดือน]]* (2562) และ *[[ด้ายแดง]]* (2562) ในระหว่างนี้เธอได้เซ็นสัญญากับทางสตูดิโอวาบิซาบิ

ในปี พ.ศ. 2563 เธอได้กลับมารับบทเป็นโบว์อีกครั้งใน *[[บังเอิญรัก|Love by Chance 2]]*  เธอยังปรากฏตัวใน *[[เกียร์สีขาวกับกาวน์สีฝุ่น]]* (2563) ของจีเอ็มเอ็มทีวีด้วย
 
เธอได้รับบทนำครั้งแรกในบทพราวในซีรีส์แนวรวมเรื่อง *7 Project* (2564) ซึ่งเธอได้เล่นบทหญิงรักหญิงคู่กับพัณณิน ชาญมนูญ

นอกจากนี้เธอยังปรากฏตัวในฐานะแขกรับเชิญใน *[[แล้วแต่ดาว]]* (2565) และ *[[คือเรารักกัน]]* (2567) ของจีเอ็มเอ็มทีวี ในปี พ.ศ. 2567 เธอย้ายมาสังกัดจีเอ็มเอ็มทีวีหลังจากสัญญากับสตูดิโอวาบิซาบิหมดลง

## ผลงานการแสดง

## เพลง

### Original Soundtracks

### ซิงเกิ้ล

## อ้างอิง

หมวดหมู่:บุคคลที่เกิดในปี พ.ศ. 2538
หมวดหมู่:บุคคลที่ยังมีชีวิตอยู่
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงสังกัดจีเอ็มเอ็มทีวี
หมวดหมู่:นักแสดงหญิงชาวไทยในศตวรรษที่ 21
หมวดหมู่:ชาวไทยเชื้อสายอังกฤษ
แอนิเมชันไทย

**แอนิเมชันไทย** มีประวัติศาสตร์อันยาวนานย้อนกลับไปถึงคริสต์ทศวรรษที่ 1950 ในการผลิตการ์ตูนสั้นเรื่องแรกของไทย ปยุต เงากระจ่างได้รับการยกย่องให้เป็นบิดาแห่งแอนิเมชันไทย ในช่วงหลายทศวรรษที่ผ่านมา อุตสาหกรรมนี้ได้เจริญเติบโตและได้รับการยอมรับทั้งในระดับประเทศและระดับนานาชาติ ปัจจุบัน ประเทศไทยได้ก้าวขึ้นเป็นจุดหมายปลายทางยอดนิยมสำหรับการรับจ้างผลิตงานแอนิเมชัน โดยสตูดิโอแอนิเมชัน 91% ให้บริการแก่บริษัทต่างชาติ ส่งผลให้การส่งออกเพิ่มขึ้นและยกระดับโปรไฟล์ของแอนิเมชันไทย จนได้รับการยอมรับจาก องค์การส่งเสริมการค้าต่างประเทศของญี่ปุ่น (JETRO) ให้เป็นจุดหมายปลายทางทางธุรกิจที่เกี่ยวข้องกับแอนิเมชันอันดับหนึ่งในภูมิภาคเอเชียตะวันออกเฉียงใต้ในปี พ.ศ. 2559

## ดูเพิ่ม
* อนิเมะ
* การ์ตูนไทย
* หนังสือการ์ตูนไทย

## อ้างอิง


*
หมวดหมู่:การบันเทิงในประเทศไทย
หมวดหมู่:ประวัติศาสตร์แอนิเมชันแบ่งตามประเทศ
หมวดหมู่:ประวัติศาสตร์วัฒนธรรมในประเทศไทย
หมวดหมู่:สื่อมวลชนในประเทศไทย
วสันต์ กันทะอู

**วสันต์ กันทะอู** (เกิด 9 กรกฎาคม พ.ศ. 2527)  เป็นอดีตนักแสดงและนายแบบชาวไทย เขาเป็นที่รู้จักกันดีจากการรับบทซูเปอร์ฮีโร่ในเรื่อง *[[มนุษย์เหล็กไหล]]* (2549)

## ประวัติ
วสันต์ กันทะอู เกิดที่จังหวัดลำปาง สำเร็จการศึกษาจากคณะนิเทศศาสตร์ มหาวิทยาลัยราชภัฏจันทรเกษม สาขาวิชาวิทยุกระจายเสียงโทรทัศน์

## อาชีพ
วสันต์เริ่มต้นอาชีพในฐานะนายแบบโดยปรากฏตัวในโฆษณาของร้านอาหารเครือเอ็มเค สุกี้, ฮัทช์, พอนด์ส, จักรยานเทอร์โบ, รถ Ciforo และบะหมี่กึ่งสำเร็จรูปเอฟเอฟ เขายังเดินแบบให้กับ อาร์มานี, ลอรีอัล และกรุงเทพฯ เมืองแฟชั่น อีกด้วย เขายังได้เป็นปกให้กับนิตยสาร *Volume* ของประเทศไทยด้วย

ขณะเรียนมหาวิทยาลัยปีที่ 4 เขาได้เปิดตัวในฐานะนักแสดงนำในภาพยนตร์เรื่อง มนุษย์เหล็กไหล (2549) ซึ่งเขาได้ฝึกมวยไทยและการต่อสู้รูปแบบอื่น ๆ

แม้ว่าภาพยนตร์เรื่องนี้จะล้มเหลวและถูกวิจารณ์ในแง่ลบ แต่การแสดงของเขากลับได้รับคำวิจารณ์ทั้งในแง่ดีและไม่ดี 

วสันต์ถูกกำหนดให้แสดงนำในภาพยนตร์ระทึกขวัญเรื่อง คนไฟลุก (2551) แต่ถูกแทนที่โดยชลัฏ ณ สงขลา ซึ่งมีข่าวลือว่าเกิดจากนักแสดงนำหญิงของภาพยนตร์เรื่องนี้คือบงกช คงมาลัย ซึ่งเธอปฏิเสธ ปีเตอร์ มนัส ผู้กำกับภาพยนตร์เรื่องนี้กล่าวว่ามีการเปลี่ยนแปลงนักแสดงนำเนื่องจากตารางการถ่ายทำไม่ตรงกัน เนื่องจากวสันต์ต้องมุ่งมั่นกับการเรียน ในขณะที่วสันต์กล่าวว่าเขาไม่ได้รับแจ้งโดยตรงเกี่ยวกับการตัดสินใจที่จะหานักแสดงคนอื่นมาแทนเขา

## อ้างอิง

หมวดหมู่:นักแสดงภาพยนตร์ชายชาวไทย
หมวดหมู่:นายแบบไทย
หมวดหมู่:บุคคลจากมหาวิทยาลัยราชภัฏจันทรเกษม
หมวดหมู่:บุคคลจากจังหวัดลำปาง
หมวดหมู่:บุคคลที่เกิดในปี พ.ศ. 2527
หมวดหมู่:บุคคลที่ยังมีชีวิตอยู่
เฆย์แบร์

**เฆย์แบร์** () หรือ **โฆร์แรมแชฮร์-4** เป็นขีปนาวุธนำวิถีพิสัยกลางของอิหร่านจากตระกูลขีปนาวุธโฆร์แรมแชฮร์รุ่นที่สี่ที่ผลิตโดยกระทรวงกลาโหมสาธารณรัฐอิสลามอิหร่าน ขีปนาวุธนี้เปิดตัวต่อหน้าโมแฮมแมด-เรซอ ออชทียอนี รัฐมนตรีว่าการกระทรวงกลาโหมสาธารณรัฐอิสลามในวันที่ 4 มิถุนายน ค.ศ. 2023 ขีปนาวุธนำวิถีโฆร์แรมแชฮร์มีพิสัยการยิง 2,000 กม. และสามารถบรรทุกหัวรบนิวเคลียร์ขนาด 1,500 กิโลกรัม

## การพัฒนา
ขีปนาวุธนี้ได้รับการเปิดตัวโดยโมแฮมแมด-เรซอ แกรอยี ออชทียอนี รัฐมนตรีว่าการกระทรวงกลาโหมอิหร่าน ในวันที่ 25 พฤษภาคม ค.ศ. 2023 ตรงกับวันครบรอบการปลดปล่อยโฆร์แรมแชฮร์

## ชื่อ
โฆร์แรมแชฮร์-4 ตั้งชื่อตามโฆร์แรมแชฮร์ นครในอิหร่านที่พบการต่อสู้อย่างหนัก ซึ่งมีชื่อเรียกว่ายุทธการที่โฆร์แรมแชฮร์ ในช่วงสงครามอิรัก–อิหร่านในคริสต์ทศวรรษ 1980 ขีปนาวุธยังมีอีกชื่อว่าเฆย์แบร์ ตามป้อมปราการที่มุสลิมเข้ายึดได้ในยุทธการที่ค็อยบัรที่อาระเบียช่วงคริสต์ศตวรรษที่ 7

## อ้างอิง
เชเอิน

**เชเอิน** (; ) เป็นเทศบาลในเทศมณฑลเทเลอมาร์ก ประเทศนอร์เวย์ 

เทศบาลมีพื้นที่  มีขนาดใหญ่เป็นอันดับ 147 จากทั้งหมด 356 เขตเทศบาลในประเทศนอร์เวย์ เชเอินเป็นเขตเทศบาลที่มีประชากรมากเป็นอันดับที่ 18 ของประเทศนอร์เวย์ โดยมีประชากร 55,924 คน ความหนาแน่นของประชากรในเขตเทศบาลคือ  และมีจำนวนเพิ่มขึ้นร้อยละ 5.5 เมื่อเทียบกับช่วง 10 ปีที่ผ่านมา 

## อ้างอิง

หมวดหมู่:เมืองในประเทศนอร์เวย์
บอมเบอร์แมน II

() วางจำหน่ายในยุโรปและออสเตรเลียในชื่อ***ไดนาบลาสเตอร์*** () เป็นวิดีโอเกมวงกตที่พัฒนาและเผยแพร่โดยบริษัทฮัดสันซอฟต์สำหรับแฟมิคอมครั้งแรกในประเทศญี่ปุ่นและทวีปยุโรปเมื่อ ค.ศ. 1991 รวมถึงต่อมาในทวีปอเมริกาเหนือเมื่อเดือนกุมภาพันธ์ ค.ศ. 1993

## รูปแบบการเล่น
thumb|left|แอเรีย 1-1

เกมนี้ดำเนินตามรูปแบบ*[[บอมเบอร์แมน]]*คลาสสิก และอิงจากวิดีโอเกม*[[บอมเบอร์แมน (วิดีโอเกม พ.ศ. 2533)|บอมเบอร์แมน]]* ค.ศ. 1990 โดยตรง ผู้เล่นควบคุมบอมเบอร์แมน ซึ่งอยู่ในห้องที่เต็มไปด้วยบล็อกและศัตรู รวมถึงต้องวางระเบิดเพื่อทำลายบล็อกและศัตรู บล็อกหลาย ๆ บล็อกจะมีเพาเวอร์-อัป (เช่น ตัวเพิ่มรัศมีการระเบิดหรือตัวย่อสายชนวน) และในแต่ละด่านจะมีประตูซึ่งจะนำบอมเบอร์แมนไปสู่ด่านต่อไป

พาสเวิร์ดจะได้รับหลังจากเกมโอเวอร์ โดยจะบันทึกด่าน, จำนวนระเบิด และความแรงของระเบิด ซึ่งผู้เล่นสามารถป้อนพาสเวิร์ดหล่านี้ได้เมื่อเริ่มเกม เพื่อให้ผู้เล่นสามารถเล่นต่อจากจุดที่ค้างไว้ได้

ส่วนโหมดหลายผู้เล่นถือเป็นสิ่งใหม่ในซีรีส์นี้ ซึ่งโหมดเวอร์ซัสป็นโหมดสองผู้เล่น ในขณะที่โหมดแบตเทิลจะเป็นโหมดสามผู้เล่น และเป้าหมายคือการสังหารบอมเบอร์แมนฝ่ายตรงข้ามโดยการวางระเบิด โดยต้องมีเอ็นอีเอส โฟร์สกอร์ เพื่อเล่นโหมดสามผู้เล่น

## โครงเรื่อง
บอมเบอร์แมนถูกใส่ร้ายจากความผิดทางอาญาอันเลวร้ายโดยแบล็กบอมเบอร์ โดยหลังจากถูกกล่าวหาว่าปล้นธนาคาร บอมเบอร์แมนก็ถูกจับเข้าคุก ด้วยเหตุนี้ ภารกิจของบอมเบอร์แมนคือการหลบหนีออกจากห้องขัง และนำแบล็กบอมเบอร์เข้าสู่กระบวนการยุติธรรม

## หมายเหตุ

## อ้างอิง

## แหล่งข้อมูลอื่น
* Hudson Soft page
* 

หมวดหมู่:วิดีโอเกมที่ออกวางจำหน่ายในปี พ.ศ. 2534
2
หมวดหมู่:เกมจากค่ายฮัดสันซอฟต์
หมวดหมู่:เกมวงกต
หมวดหมู่:วิดีโอเกมแบบผู้เล่นหลายคนและผู้เล่นคนเดียว
หมวดหมู่:เกมสำหรับแฟมิคอม
หมวดหมู่:วิดีโอเกมภาคต่อ
หมวดหมู่:วิดีโอเกมที่พัฒนาขึ้นในประเทศญี่ปุ่น
Estola truncatella

***Estola truncatella*** เป็นชนิดของด้วงในวงศ์ Cerambycidae ที่ได้รับการบรรยายโดย Henry Walter Bates ใน ค.ศ. 1866 ถือเป็นแมลงที่เป็นที่รู้จักจากบราซิล

## อ้างอิง
สร้าง อ่าน ปรับปรุง และลบ

ในการเขียนโปรแกรมคอมพิวเตอร์ การ**สร้าง อ่าน ปรับปรุง และลบ** () หรือเรียกอย่างย่อว่า **ครัด** () คือการดำเนินการพื้นฐานสี่อย่างที่ใช้ในหน่วยจัดเก็บข้อมูลถาวร (persistent storage) บางครั้งแนวคิดของครัดยังถูกใช้เพื่ออธิบายถึงแนวทางการออกแบบส่วนต่อประสานกับผู้ใช้ที่จะอำนวยความสะดวกในการดู ค้นหา และเปลี่ยนแปลงข้อมูลโดยใช้แบบฟอร์มและรายงานที่อยู่บนระบบคอมพิวเตอร์

คำว่า C.R.U.D คาดว่าเริ่มแพร่หลายเป็นครั้งแรกเมื่อปี ค.ศ. 1983 โดยเจมส์ มาร์ติน (James Martin) ในหนังสือของเขาที่ชื่อ *Managing the data-base environment*

## อ้างอิง

หมวดหมู่:ระบบจัดการฐานข้อมูล
Estola unicolor

***Estola unicolor*** เป็นชนิดของด้วงในวงศ์ Cerambycidae ที่ได้รับการบรรยายโดย Fairmaire และ Germain ใน ค.ศ. 1859 ถือเป็นแมลงที่เป็นที่รู้จักจากชิลี

## อ้างอิง
เบิร์กลีย์ (รัฐแคลิฟอร์เนีย)

**เบิร์กลีย์** () เป็นนครบนชายฝั่งตะวันออกของ อ่าวซานฟรานซิสโก ตอนเหนือของเทศมณฑลแอลามีดา รัฐแคลิฟอร์เนีย สหรัฐอเมริกา ตั้งชื่อตามจอร์จ เบิร์กลีย์ บิชอปและนักปรัชญาชาวแองโกลไอริช ในศตวรรษที่ 18 เขตนี้มีอาณาเขตติดกับเมืองโอกแลนด์และเอเมอรีวิลล์ทางทิศใต้ และติดกับเมืองออลบานีและพื้นที่ไม่ได้ปกครองโดยระบบเทศบาล อย่างเคนซิงตันทางทิศเหนือ จากสำมะโนประชากรปี 2020 เมืองมีจำนวนประชากร 124,321 คน

## อ้างอิง

หมวดหมู่:เมืองในรัฐแคลิฟอร์เนีย
เรพรีเซนเทชันนัลสเตตแทรนส์เฟอร์

**เรพรีเซนเทชันนัลสเตตแทรนส์เฟอร์** () หรือเรียกอย่างย่อว่า **เรสต์** () เป็นรูปแบบสถาปัตยกรรมซอฟต์แวร์ซึ่งสร้างขึ้นเพื่ออธิบายการออกแบบและแนะแนวทิศทางของสถาปัตยกรรมสำหรับเวิลด์ไวด์เว็บ รูปแบบสถาปัตยกรรมเรสต์กำหนดชุดข้อจำกัดสำหรับลักษณะการทำงานของสถาปัตยกรรมระบบไฮเปอร์มีเดียแบบกระจายในระดับอินเทอร์เน็ต เช่น เว็บ และมุ่งเน้นในเรื่องเอพีไอที่เป็นมาตรฐาน การดีพลอยส่วนประกอบซอฟต์แวร์แบบอิสระ ความปรับขนาดได้ (scalability) ของการโต้ตอบระหว่างส่วนประกอบซอฟต์แวร์เหล่านั้น และการสร้างสถาปัตยกรรมแบบหลายชั้น (layered architecture) เพื่อส่งเสริมการทำแคชเพื่อลดเวลาแฝงที่ผู้ใช้รับรู้ บังคับใช้มาตรการ/นโยบายเกี่ยวกับความมั่นคงปลอดภัย และห่อหุ้มระบบเก่า (legacy system)

เรสต์ได้ถูกนำไปใช้ทั่ววงการอุตสาหกรรมซอฟต์แวร์เพื่อสร้างโปรแกรมประยุกต์บนเว็บที่ใช้โพรโทคอลแบบไร้สภาวะซึ่งเชื่อถือได้ โปรแกรมประยุกต์ที่ยึดตามข้อจำกัดของสถาปัตยกรรมเรสต์อาจเรียกอย่างไม่เป็นทางการได้ว่าเป็นโปรแกรมประยุกต์แบบเรสต์ฟูล (RESTful) ถึงแม้ว่าคำนี้มักจะมีความเกี่ยวข้องกับการออกแบบเอพีไอที่มีพื้นฐานบนเอชทีทีพี และแนวทางที่ถือกันว่าดีที่สุดเกี่ยวกับเรื่องของ "กริยา" (คำสั่งร้องขอในเอชทีทีพี) ที่ทรัพยากรจะตอบสนอง ในขณะที่ไม่เกี่ยวข้องใดๆ กับแนวคิดดั้งเดิมของเรสต์ และมักจะขัดแย้งด้วยซ้ำ

## อ้างอิง

หมวดหมู่:เอชทีทีพี
หมวดหมู่:สถาปัตยกรรมซอฟต์แวร์
เบซาเลล สโมทริช

**เบซาเลล โยเอล สโมทริช** (; เกิด 27 กุมภาพันธ์ ค.ศ. 1980) เป็นนักการเมืองฝ่ายขวาจัดและทนายความชาวอิสราเอลที่ดำรงตำแหน่งรัฐมนตรีว่าการกระทรวงการคลังตั้งแต่ ค.ศ. 2022 เขาเป็นหัวหน้าพรรคศาสนาแห่งชาติ–ลัทธิไซออนิสต์เชิงศาสนา (National Religious Party–Religious Zionism) เดิมเคยเป็นสมาชิกพรรคฮาเบตฮาเยฮูดีและยามินาในคเนสเซต แล้วออกใน ค.ศ. 2023 หลังลาออกตามกฎหมายชาวนอร์เวย์ ทำให้เขายังคงเป็นรัฐมนตรีในรัฐบาลได้ ส่วนที่นั่งของเขาในรัฐสภาอาจถูกผู้สมัครคนอื่นจากพรรคของเขาแย่งชิงไป

สโมทริชเป็นผู้ตั้งถิ่นฐาน (settler) ในเวสต์แบงก์ฝั่งที่อิสราเอลยึดครอง โดยอาศัยอยู่ในนิคมเคดูนิม ซึ่งผิดกฎหมายระหว่างประเทศ บ้านพักของเขายังสร้างขึ้นนอกเขตนิคมอย่างผิดกฎหมายอีกด้วย

คำพูดของสโมทริชที่มักถูกเรียกว่า "เหยียดเชื้อชาติ" และ "เกลียดกลัวคนรักร่วมเพศ" ทำให้เกิดข้อโต้แย้งหลายครั้ง เขาเป็นผู้สนับสนุนให้ขยายนิคมอิสราเอลในเวสต์แบงก์ คัดค้านความเป็นรัฐปาเลสไตน์ และปฏิเสธการมีตัวตนของชาวปาเลสไตน์ ในฐานะรัฐมนตรีที่มีอำนาจในดินแดนปาเลสไตน์ที่ถูกยึดครอง เขาเป็นผู้นำความพยายามในการผนวกดินแดนในเวสต์แบงก์ของอิสราเอลอย่างลับ ๆ โดยเริ่มแรกทำเป็นเรื่องที่ยุติแล้ว (*fait accompli*) จากนั้นจึงใช้อำนาจทางกฎหมาย

## ตำแหน่งทางการเมือง
### ปาเลสไตน์และชาวปาเลสไตน์
สโมทริชเป็นผู้สนับสนุนการขยายนิคมอิสราเอลในเวสต์แบงก์ และคัดค้านความเป็นรัฐปาเลสไตน์

#### ความรู้สึกต่อต้านอาหรับและต่อต้านปาเลสไตน์
ทัศนคติสุดโต่งของสโมทริชเกี่ยวกับความสัมพันธ์ระหว่างชาวยิวและอาหรับเป็นที่ถกเถียงกันภายในกลุ่มไซออนิสต์เชิงศาสนา

#### ปฏิกิริยา
หัวหน้าฝ่ายนโยบายต่างประเทศของสหภาพยุโรปได้เรียกร้องให้รัฐสมาชิก 27 ประเทศของสหภาพยุโรปคว่ำบาตรรัฐมนตรีอิสราเอลบางคนจาก 'ข้อความแสดงความเกลียดชัง' ต่อชาวปาเลสไตน์ เขาไม่ได้ระบุชื่อรัฐมนตรีเหล่านี้ แต่เมื่อไม่นานมานี้ เขาได้วิพากษ์วิจารณ์เบ็น-กวีร์และสโมทริชอย่างเปิดเผยเกี่ยวกับคำพูดที่เขากล่าวว่า 'ชั่วร้าย'

## อ้างอิง

## แหล่งข้อมูลอื่น

*


หมวดหมู่:ลัทธิต่อต้านอาหรับในอิสราเอล
หมวดหมู่:รองประธานคเนสเซต
หมวดหมู่:คณะรัฐมนตรีอิสราเอล
หมวดหมู่:การยุยงปลุกปั่นให้ก่อการฆ่าล้างเผ่าพันธุ์ชาวปาเลสไตน์
หมวดหมู่:นักการเมืองขวาจัดชาวอิสราเอล
หมวดหมู่:ชาวอิสราเอลเชื้อสายยูเครน-ยิว
หมวดหมู่:ผู้ตั้งถิ่นฐานชาวอิสราเอล
ไฮเปอร์เท็กซ์

**ข้อความหลายมิติ** หรือ **ไฮเปอร์เท็กซ์** () คือข้อความที่แสดงผลบนจอภาพหรืออุปกรณ์อิเล็กทรอนิกส์อื่นใดซึ่งมีการอ้างอิง (ไฮเปอร์ลิงก์) ไปยังข้อความอื่น ๆ ที่ผู้อ่านสามารถเข้าถึงได้ทันที เอกสารไฮเปอร์เท็กซ์จะเชื่อมต่อถึงกันผ่านไฮเปอร์ลิงก์ ซึ่งสามารถเรียกใช้ได้โดยการคลิกด้วยเมาส์ การกดแป้นพิมพ์ หรือการสัมผัสหน้าจอ นอกเหนือจากข้อความแล้ว บางครั้งคำว่า "ไฮเปอร์เท็กซ์" ยังสามารถใช้เพื่ออธิบายถึงตาราง ภาพ และสิ่งนำเสนออื่น ๆ ที่มีไฮเปอร์ลิงก์แบบเบ็ดเสร็จได้ด้วย ไฮเปอร์เท็กซ์ถือเป็นแนวคิดพื้นฐานที่สำคัญอย่างหนึ่งของเวิลด์ไวด์เว็บ ซึ่งเว็บเพจต่าง ๆ มักเขียนด้วยภาษาเอชทีเอ็มแอล โดยเมื่อนำไปใช้บนเว็บ ไฮเปอร์เท็กซ์จะช่วยให้สามารถเผยแพร่ข้อมูลผ่านอินเทอร์เน็ตได้อย่างง่ายดาย

## อ้างอิง

หมวดหมู่:ไฮเปอร์เท็กซ์
หมวดหมู่:สิ่งประดิษฐ์ของสหรัฐ
หมวดหมู่:การเขียน
ไฮเปอร์มีเดีย

**สื่อหลายมิติ** หรือ **ไฮเปอร์มีเดีย** () เป็นแนวคิดที่ขยายมาจากไฮเปอร์เท็กซ์ เป็นสื่อกลางสารสนเทศแบบไม่เป็นลำดับแน่นอนซึ่งสามารถบรรจุข้อมูลที่เป็นกราฟิกส์ เสียง วิดีโอ ข้อความธรรมดา และไฮเปอร์ลิงก์ คำนี้แตกต่างจากคำว่า *[[สื่อประสม|มัลติมีเดีย]] (multimedia)* ซึ่งมีความหมายกว้างกว่า โดยอาจรวมถึงสิ่งนำเสนอที่เป็นลำดับแน่นอนแบบไม่โต้ตอบ ซึ่งสิ่งนำเสนอที่ว่านั้นยังรวมถึงไฮเปอร์มีเดียด้วย โดยคำว่า "ไฮเปอร์มีเดีย" ถูกใช้ครั้งแรกในบทความหนึ่งเมื่อ ค.ศ. 1965 ซึ่งเขียนโดย เทด เนลสัน (Ted Nelson) ไฮเปอร์มีเดียยังหมายถึงสื่อประสม (มัลติมีเดีย) ชนิดหนึ่งที่มีองค์ประกอบแบบโต้ตอบ เช่น ไฮเปอร์เท็กซ์ ปุ่ม หรือภาพและวิดีโอแบบโต้ตอบ ช่วยให้ผู้ใช้สามารถนำทางและมีส่วนร่วมกับเนื้อหาในลักษณะที่ไม่เป็นลำดับแน่นอนได้

เวิลด์ไวด์เว็บเป็นตัวอย่างดั้งเดิมของไฮเปอร์มีเดียในการเข้าถึงเนื้อหาเว็บ ในขณะที่การฉายภาพยนตร์ในโรงภาพยนตร์เป็นตัวอย่างของสื่อประสมแบบมาตรฐาน เนื่องจากมีลักษณะเป็นลำดับแน่นอนโดยธรรมชาติและไม่มีการโต้ตอบผ่านไฮเปอร์ลิงก์

## อ้างอิง

หมวดหมู่:ไฮเปอร์มีเดีย
หมวดหมู่:ไฮเปอร์เท็กซ์
ภาษาจัดการข้อมูล

**ภาษาจัดการข้อมูล** () เป็นภาษาโปรแกรมคอมพิวเตอร์ที่ใช้ในการเพิ่ม (แทรก) การลบ และการแก้ไข (ปรับปรุง) ข้อมูลในฐานข้อมูล ภาษาจัดการข้อมูลมักเป็นภาษาย่อยของภาษาฐานข้อมูลที่กว้างกว่า เช่น เอสคิวแอล โดยที่ภาษาจัดการข้อมูลจะประกอบไปด้วยตัวดำเนินการบางตัวที่มีอยู่ในภาษาเอสคิวแอลด้วย บางครั้งการเลือกข้อมูลแบบอ่านอย่างเดียวถูกแยกเป็นเพียงส่วนหนึ่งของภาษาสอบถามข้อมูล (data query language; DQL) ต่างหาก แต่มีความเกี่ยวโยงกันอย่างใกล้ชิดและบางครั้งยังถือเป็นส่วนประกอบของภาษาจัดการข้อมูล โดยตัวดำเนินการบางตัวอาจทำได้ทั้งการเลือก (การอ่าน) และการเขียนด้วย

ภาษาจัดการข้อมูลที่ได้รับความนิยมก็คือภาษาเอสคิวแอล (SQL) หรือเรียกอย่างเต็มว่า ภาษาสอบถามเชิงโครงสร้าง (Structured Query Language) ซึ่งใช้ในการค้นคืนและจัดการกับข้อมูลในฐานข้อมูลเชิงสัมพันธ์

## อ้างอิง

* 

หมวดหมู่:แบบจำลองข้อมูล
หมวดหมู่:ภาษาสอบถามเชิงโครงสร้าง
สถาปัตยกรรมซอฟต์แวร์

**สถาปัตยกรรมซอฟต์แวร์** () คือชุดโครงสร้างที่จำเป็นในการให้เหตุผลเกี่ยวกับระบบซอฟต์แวร์ รวมถึงข้อปฏิบัติในการสร้างโครงสร้างและระบบดังกล่าว โครงสร้างแต่ละโครงสร้างจะประกอบไปด้วยองค์ประกอบต่าง ๆ ของซอฟต์แวร์ ความสัมพันธ์ระหว่างองค์ประกอบเหล่านั้น และคุณสมบัติของทั้งองค์ประกอบและความสัมพันธ์ดังกล่าว

สถาปัตยกรรมของระบบซอฟต์แวร์นั้นเปรียบเสมือนกับสถาปัตยกรรมของอาคาร ซึ่งนี้ทำหน้าที่เป็นโครงร่างสำหรับระบบและโครงการที่จะพัฒนา ซึ่งฝ่ายบริหารโครงการสามารถนำไปใช้ในการกำหนดงานที่จำเป็นให้ทีมงานและบุคลากรที่เกี่ยวข้องไปดำเนินการได้ในภายหลัง

การจัดทำเอกสารสถาปัตยกรรมซอฟต์แวร์จะช่วยอำนวยความสะดวกในการสื่อสารระหว่างผู้มีส่วนได้ส่วนเสีย (stakeholder) บันทึกการตัดสินใจเบื้องต้นเกี่ยวกับการออกแบบระดับสูง และช่วยให้สามารถนำส่วนประกอบการออกแบบกลับมาใช้ใหม่ในโครงการอื่น ๆ ต่อได้

สถาปัตยกรรมซอฟต์แวร์มีแนวโน้มที่จะซับซ้อนมากขึ้นตามกาลเวลา สถาปนิกซอฟต์แวร์จึงควรใช้ "ฟังก์ชันความเหมาะสม" (fitness function) เพื่อกำกับและควบคุมสถาปัตยกรรมอย่างต่อเนื่อง

## อ้างอิง

หมวดหมู่:สถาปัตยกรรมซอฟต์แวร์
เดฟออปส์

**เดฟออปส์** (; เป็นการควบคำระหว่าง **dev**elopment กับ **op**erations) คือการผสานรวมและการวางระบบอัตโนมัติสำหรับการพัฒนาซอฟต์แวร์และการปฏิบัติงานด้านเทคโนโลยีสารสนเทศ เดฟออปส์ครอบคลุมถึงงานต่าง ๆ ที่จำเป็นในการพัฒนาซอฟต์แวร์และสามารถนำไปสู่การย่นระยะเวลาในการพัฒนาและปรับปรุงวงจรการพัฒนาระบบสารสนเทศให้ดีขึ้น เดฟออปส์ถือเป็นส่วนเสริมของการพัฒนาซอฟต์แวร์แบบเอจายล์ โดยคุณลักษณะหลายประการของเดฟออปส์นั้นก็มีที่มาจากวิธีการทำงานแบบเอจายล์เช่นกัน

## อ้างอิง

หมวดหมู่:การพัฒนาซอฟต์แวร์แบบเอจายล์
มิดเดิลแวร์

**มิดเดิลแวร์** () เป็นซอฟต์แวร์คอมพิวเตอร์ชนิดหนึ่งที่ให้บริการต่าง ๆ กับโปรแกรมประยุกต์ซอฟต์แวร์ที่นอกเหนือไปจากบริการที่ระบบปฏิบัติการมีให้ ถือได้ว่าเป็น "กาวเชื่อมสำหรับซอฟต์แวร์" (software glue)

มิดเดิลแวร์ทำให้นักพัฒนาซอฟต์แวร์สามารถทำการสื่อสารและรับข้อมูลเข้า/ส่งข้อมูลออกได้ง่ายขึ้น เพื่อให้สามารถมุ่งเน้นไปที่จุดประสงค์เฉพาะของโปรแกรมประยุกต์ได้ มิดเดิลแวร์เริ่มได้รับความนิยมในช่วงคริสต์ทศวรรษ 1980 ในฐานะโซลูชันสำหรับตอบโจทย์ปัญหาในการเชื่อมโยงโปรแกรมประยุกต์ใหม่กับระบบเก่า แม้ว่าการใช้คำนี้จะปรากฏให้เห็นมาตั้งแต่ ค.ศ. 1968 แล้วก็ตาม

## อ้างอิง

หมวดหมู่:สถาปัตยกรรมการประมวลผลแบบกระจาย
ออราเคิลดาต้าเบส

**ออราเคิลดาต้าเบส** () เป็นระบบจัดการฐานข้อมูลหลายตัวแบบที่พัฒนาและวางตลาดโดย ออราเคิลคอร์ปอเรชัน

ออราเคิลดาต้าเบสเป็นระบบฐานข้อมูลที่มักใช้สำหรับงานด้านการประมวลผลธุรกรรมออนไลน์ ระบบคลังข้อมูล และทั้งงานด้านการประมวลผลธุรกรรมออนไลน์กับระบบคลังข้อมูลผสมกัน และมีให้บริการโดยผู้ให้บริการหลายรายทั้งแบบติดตั้งบนเซิร์ฟเวอร์ขององค์กร (on-premise) ติดตั้งบนระบบคลาวด์ (on-cloud) หรือติดตั้งแบบลูกผสมระหว่างเซิร์ฟเวอร์ขององค์กรกับระบบคลาวด์ โดยสามารถทำงานได้บนเซิร์ฟเวอร์บุคคลที่สาม รวมไปถึงฮาร์ดแวร์ของออราเคิลเอง

ออราเคิลดาต้าเบสใช้ภาษาเอสคิวแอลสำหรับการปรับปรุงและค้นคืนข้อมูลในฐานข้อมูล

## อ้างอิง

หมวดหมู่:ระบบจัดการฐานข้อมูล
มาริกะ ทาจิบานะ

**มาริกะ ทาจิบานะ** (, เกิด 31 พฤษภาคม 2000) เป็นนักพากย์หญิงชาวญี่ปุ่น เกิดที่จังหวัดชิซึโอกะ สังกัดซิกมาเซเวนอี เคยใช้ชื่อในวงการว่า **มาริกะ สึซึกิ** (鈴木 毬花) เคยสังกัดอยู่สำนักงานโอซาวะ

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2543
หมวดหมู่:บุคคลจากจังหวัดชิซูโอกะ
หมวดหมู่:นักพากย์หญิงชาวญี่ปุ่น
นักจดหมายเหตุ

thumb|upright=1.3|นักจดหมายเหตุสำรวจบรรดาทรัพยากรที่ยังไม่ได้ประมวลผล การสำรวจทรัพยากรใช้ในการประเมินความสำคัญและ/หรือการรักษาสภาพทรัพยากรก่อนที่นักจดหมายเหตุจะเริ่มจัดเรียงและจัดทำคำอธิบาย
**นักจดหมายเหตุ** เป็นอาชีพหรือตำแหน่งงานในการการจัดการสารสนเทศ มีหน้าที่ประเมินคุณค่า รวบรวม จัดการ สงวนรักษา ดูแลการควบคุม และจัดการเข้าถึงการเข้าถึงเอกสารจดหมายเหตุที่คัดเลือกว่ามีคุณค่าในระยะยาว เอกสารจดหมายเหตุที่นักจดหมายเหตุดูแลอาจอยู่ในรูปแบบจดหมาย อนุทิน บันทึกการปฏิบัติงาน เอกสารส่วนตัวอื่น เอกสารราชการ สื่อบันทึกภาพหรือเสียง ไฟล์ดิจิทัลหรือวัตถุทางกายภาพอื่น

## คำอธิบาย
 นักจดหมายเหตุชาวอเมริกันกล่าวว่า

การพิจารณาคุณค่าที่ยืนยงของบันทึกรายการเป็นเรื่องที่มีความท้าทาย นักจดหมายเหตุจะต้องเลือกบันทึกรายการที่มีคุณค่าเพียงพอต่อการลงทุนเพื่อการจัดเก็บและบำรุงรักษา รวมถึงค่าใช้จ่ายต่อค่าแรงเฉพาะสำหรับบริการจัดเรียง การจัดทำคำอธิบาย และการอ้างอิง

## อ้างอิง

หมวดหมู่:อาชีพมนุษยศาสตร์
หมวดหมู่:อาชีพสังคมศาสตร์
หมวดหมู่:วิทยาการจดหมายเหตุ
หมวดหมู่:นักจดหมายเหตุ
เซนนา

***เซนนา*** () เป็นมินิซีรีส์แนวดรามาของประเทศบราซิล สร้างโดย วีเซนตี อามูริง และแสดงนำโดย Gabriel Leone, Alice Wegmann, พาเมลา ตูแม, คายา สโคเดลาริโอ, Julia Foti, กามิลา มาร์ดิลา, ซูซานา รีเบย์รู และ Marco Ricca วางจำหน่ายทั่วโลกเมื่อวันที่ 29 พฤศจิกายน พ.ศ. 2567 โดยเน็ตฟลิกซ์

## นักแสดง

* Gabriel Leone รับบท อาอีร์ตง เซนนา (Ayrton Senna)
* Alice Wegmann รับบท Lílian de Vasconcellos Souza
* พาเมลา ตูแม รับบท ซูซา เมเนเกล (Xuxa Meneghel)
* Julia Foti รับบท Adriane Galisteu
* กามิลา มาร์ดิลา รับบท Viviane Senna
* ซูซานา รีเบย์รู รับบท Neyde Joana Senna
* Marco Ricca รับบท Milton Guirado Theodoro da Silva
* นิโกลัส ครูซ รับบท เลโอนาร์ดู เซนนา (Leonardo Senna)
* Gabriel Louchard รับบท Galvão Bueno
* Matt Mella รับบท อาแล็ง พร็อสต์ (Alain Prost)
* คายา สโคเดลาริโอ รับบท ลอรา แฮร์ริสัน (Laura Harrison)
* เปดรู ติโรลลี รับบท บรูนู เซนนา (Bruno Senna)
* อูกู โบเนเมร์ รับบท แนลซง ปีเก (Nelson Piquet)
* Christian Malheiros รับบท เมารีญู (Maurinho)
* อาร์โนด์ วิยาร์ด รับบท ฌอง-มารี บาเลสตร์ (Jean-Marie Balestre)
* โจ เฮิร์สต์ รับบท คีธ ซัตตัน (Keith Sutton)
* Johannes Heinrichs รับบท นิกิ เลาดา (Nikki Lauda)
* เคซูเกะ โฮอาชิ  รับบท โอซามุ โกโต (Osamu Goto)
* ลีออน อ็อกเคนเดน รับบท เจมส์ ฮันท์ (James Hunt)
* แพทริก เคนเนดี รับบท รอน เดนนิส (Ron Dennis)
* ริชาร์ด คลอเทียร์ รับบท ปีเตอร์ วาร์ (Peter Warr)
* สตีเวน แม็กอินทอช รับบท แฟรงก์ วิลเลียมส์ (Frank Williams)
* ทอม แมนเนียน รับบท ซิด วัตคินส์ (Sid Watkins)

## อ้างอิง

## แหล่งข้อมูลอื่น

* 
* 

หมวดหมู่:ผลงานต้นฉบับของเน็ตฟลิกซ์
หมวดหมู่:ผลงานต้นฉบับภาษาโปรตุเกสของเน็ตฟลิกซ์
หมวดหมู่:ภาพยนตร์ชุดทางโทรทัศน์บราซิล
หม่อมเจ้าพิมพ์พักตร์ภาณี สวัสดิวัตน์

**หม่อมเจ้าพิมพ์พักตร์ภาณี สวัสดิวัตน์ (**22 ธันวาคม พ.ศ. 2435 – 22 สิงหาคม พ.ศ. 2477) เป็นสมาชิกราชสกุลสวัสดิวัตน์และเป็นพระเชษฐภคินีต่างพระมารดาของสมเด็จพระนางเจ้ารำไพพรรณี พระบรมราชินี

หม่อมเจ้าหญิงพิมพักตร์ภาณี สวัสดิวัตน์เป็นพระราชธิดาในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ และหม่อมลมุล (พิศลยบุตร) สวัสดิวัตน์ ณ อยุธยา พระองค์มีพระเชษฐภคินีและพระขนิษฐา 2 พระองค์ และพระอนุชา 1 พระองค์

# หม่อมเจ้าทัศนีนงลักษณ์ สวัสดิวัตน์
# หม่อมเจ้าพิมพ์พักตร์ภาณี สวัสดิวัตน์
# หม่อมเจ้าเฉลิมศรีสวัสดิวัตน์ สวัสดิวัตน์
# หม่อมเจ้านงลักษณ์ทัศนีย์ ทองใหญ่

## อ้างอิง

หมวดหมู่:บุคคลที่เกิดในคริสต์ศตวรรษที่ 19
หมวดหมู่:บุคคลที่เกิดในปี พ.ศ. 2435
หมวดหมู่:บุคคลที่เสียชีวิตในปี พ.ศ. 2477
พิมพ์พักตร์ภาณี
พิมพ์พักตร์ภาณี
หมวดหมู่:ราชวงศ์จักรีในคริสต์ศตวรรษที่ 19
หมวดหมู่:ราชวงศ์จักรีในคริสต์ศตวรรษที่ 20
พิพิธภัณฑ์มรดกวัฒนธรรมอิสลามและศูนย์การเรียนรู้คัมภีร์อัลกุรอาน

**พิพิธภัณฑ์มรดกวัฒนธรรมอิสลามและศูนย์การเรียนรู้คัมภีร์อัลกุรอาน** เป็นพิพิธภัณฑ์แห่งหนึ่งในอำเภอยี่งอ จังหวัดนราธิวาส พิพิธภัณฑ์แห่งนี้เน้นไปที่ประวัติศาสตร์ท้องถิ่นรวมถึงเอกสารที่เขียนด้วยมือและโบราณวัตถุจากคาบสมุทรมลายู

## ประวัติ
พิพิธภัณฑ์เปิดทำการในปี พ.ศ. 2553 และมีห้องจัดนิทรรศการที่จัดแสดงต้นฉบับคัมภีร์อัลกุรอาน ต้นฉบับเอกสารภาษามลายู และเทคโนโลยีมลายูโบราณ ของสะสมของพิพิธภัณฑ์รวมถึงสำเนาคัมภีร์อัลกุรอานที่เขียนด้วยลายมือจำนวน 79 เล่ม

เมื่อปี พ.ศ. 2566 เศรษฐา ทวีสินนายกรัฐมนตรีในขณะนั้นได้เดินทางมาเยี่ยมชมพิพิธภัณฑ์ฯ พิพิธภัณฑ์เปิดให้สาธารณชนเข้าชมในปี พ.ศ. 2567

## อ้างอิง

มรดกวัฒนธรรมอิสลามและศูนย์การเรียนรู้คัมภีร์อัลกุรอาน

มรดกวัฒนธรรมอิสลามและศูนย์การเรียนรู้คัมภีร์อัลกุรอาน
หมวดหมู่:ก่อตั้งในประเทศไทยในปี พ.ศ. 2553
หมวดหมู่:ประวัติศาสตร์มาเลเซีย
หมวดหมู่:ประวัติศาสตร์ไทย
หมวดหมู่:พิพิธภัณฑ์อิสลาม
หมวดหมู่:ศาสนาอิสลามในประเทศมาเลเซีย
หมวดหมู่:สิ่งก่อสร้างในจังหวัดนราธิวาส
หมวดหมู่:อำเภอยี่งอ
สมิทธิพัฒน์ หลีนวรัตน์

**สมิทธิพัฒน์ หลีนวรัตน์**  เป็นนักการเมืองชาวไทย ดำรงตำแหน่งสมาชิกสภาเทศบาลตำบลธัญบุรี จังหวัดปทุมธานี ตั้งแต่เดือนพฤษภาคม พ.ศ. 2568

## ชีวิตวัยเด็กและการศึกษา
สมิทธิพัฒน์เป็นบุตรชายของ นาย กฤษฎา หลีนวรัตน์ สมาชิกสภาผู้แทนราษฎรไทย ชุดที่ 27 นักการเมืองชื่อดังในจังหวัดปทุมธานีและอดีตนายกเทศมนตรีเทศบาลตำบลธัญบุรี มีพี่ชายคือ นาย มนัสนันท์ หลีนวรัตน์ เป็น สมาชิกสภาผู้แทนราษฎรไทย ชุดที่ 26 อดีตสมาชิกสภาผู้แทนราษฎรพรรคเพื่อไทย มารดาของเขาคือ ยุพเยาว์ หลีนวรัตน์ เป็นนายกเทศมนตรีตำบลธัญบุรีคนปัจจุบัน

## คดีความ

เมื่อวันที่ 16 เมษายน พ.ศ. 2568 สมิทธิพัฒน์กำลังขับรถอยู่บนถนนวงแหวนรอบนอกฝั่งตะวันออก จังหวัดปทุมธานี และได้ชนเข้ากับรถกระบะ ทำให้ผู้โดยสารในรถกระบะได้รับบาดเจ็บสาหัส 2 ราย เขาถูกตั้งข้อหาขับรถประมาทและขับรถโดยไม่มีใบอนุญาต คดีนี้ยังอยู่ระหว่างการสอบสวน 

การตอบสนองต่อกรณีของสมิทธิพัฒน์ได้รับการวิพากษ์วิจารณ์เนื่องมาจากความสัมพันธ์ทางครอบครัวของเขากับนักการเมืองรวมถึงแพทองธาร ชินวัตร นายกรัฐมนตรีคนปัจจุบัน และทักษิณ ชินวัตร อดีตนายกรัฐมนตรีและบิดาของแพทองธาร อนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทยในขณะนั้นกล่าวว่า หากพบว่าสมิทธิพัฒน์กระทำผิดกฎหมายจะต้องได้รับโทษตามสมควร

## การเลือกตั้งนายกเทศมนตรีและสมาชิกสภาเทศบาล พ.ศ. 2568
ในเดือนพฤษภาคม พ.ศ. 2568 สมิทธิพัฒน์ได้รับเลือกเป็นสมาชิกสภาเทศบาลตำบลธัญบุรี พร้อมกับมารดาที่ได้เป็นนายกเทศมนตรี

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดปทุมธานี
หมวดหมู่:นักการเมืองไทย
หมวดหมู่:นักการเมืองไทยในคริสต์ศตวรรษที่ 21
หมอกควันในกรุงเทพมหานคร พ.ศ. 2568

**หมอกควันในกรุงเทพมหานคร พ.ศ. 2568** เป็นเหตุการณ์มลพิษทางอากาศที่ส่งผลกระทบต่อภาคกลางของประเทศไทย โดยเฉพาะพื้นที่กรุงเทพมหานครและปริมณฑล ตั้งแต่เดือนมกราคม จนถึงเดือนมีนาคม พ.ศ. 2568

## เบื้องหลัง

ประเทศไทยเผชิญกับมลพิษทางอากาศอย่างต่อเนื่องซึ่งเกิดจากการเผาพืชผลทางการเกษตร การปล่อยมลพิษจากภาคอุตสาหกรรม และการขนส่ง ระดับมลพิษทางอากาศในกรุงเทพมหานครเพิ่มขึ้นตั้งแต่ปี พ.ศ. 2562 ตามแนวโน้มการเพิ่มขึ้นของมลพิษในภาคเหนือของประเทศไทย มลพิษทางอากาศในกรุงเทพมหานครประมาณ 60% สามารถสืบย้อนไปได้จนถึงการขนส่ง โดยการปล่อยมลพิษจากภาคอุตสาหกรรมเป็นสาเหตุใหญ่เป็นอันดับที่ 2 การปล่อยมลพิษจากภาคการเกษตรในจังหวัดใกล้เคียงก็เป็นสาเหตุเช่นกัน

มาตรฐานคุณภาพอากาศของประเทศไทยได้รับการแก้ไขในปี พ.ศ. 2565 และ พ.ศ. 2566 เพื่อนำเป้าหมายชั่วคราว 3 (IT-3) ขององค์การอนามัยโลก (WHO) มาใช้ที่ 37.5 μg/ m3 และ 15 μg/ m3 สำหรับการวัด 24 ชั่วโมงและรายปีตามลำดับ ในปี พ.ศ. 2566 คนไทยมากกว่า 10 ล้านคนเข้ารับการรักษาโรคที่เกี่ยวข้องกับมลพิษทางอากาศ

ในช่วงที่เกิดหมอกควันประจำปีในเดือนมีนาคม พ.ศ. 2566 แพทองธาร ชินวัตร มุ่งมั่นที่จะแก้ไขปัญหามลพิษในฐานะแคมเปญรณรงค์หาเสียงของพรรคเพื่อไทย
เมื่อวันที่ 29 มกราคม พ.ศ. 2568 คณะผู้เชี่ยวชาญทางการแพทย์จากจุฬาลงกรณ์มหาวิทยาลัยเรียกร้องให้รัฐบาลปรับลดเกณฑ์กำหนดมลพิษ 24 ชั่วโมงขั้นต่ำ จากปัจจุบัน 37.5 μg/ m3 เหลือ 15 μg/ m3 ตามแนวทางขององค์การอนามัยโลก การลดเกณฑ์ดังกล่าวอาจส่งผลให้จำนวนผู้ป่วยมะเร็งในประเทศไทยลดลง 44%

## อ้างอิง
อังแดร ซิลวา (นักฟุตบอล เกิด พ.ศ. 2543)

**อังแดร ฟีลีเป ไตไซรา ดา ซิลวา** (; 28 เมษายน ค.ศ. 2000 – 3 กรกฎาคม ค.ศ. 2025) เป็นนักฟุตบอลอาชีพชาวโปรตุเกสที่เล่นในตำแหน่งกองกลางตัวรุก เขาเล่นให้กับหลายสโมสรในระดับเยาวชน รวมไปถึงโปร์ตู ระดับทีมชุดใหญ่ของเขาเริ่มต้นในปี ค.ศ. 2021 ประกอบด้วยสองฤดูกาลกับกอนโดมาร์ (กัมเปโอนาตูเดปูร์ตูกัล) และเปนาฟิล (ลีกาปูร์ตูกัลโดยช์)

## อาชีพ
ซิลวาเริ่มเล่นฟุตบอลกับกงดูมาร์ สโมสรในท้องถิ่นก่อนที่จะเข้าร่วมทีมเยาวชนของโปร์ตู ในปี ค.ศ. 2011 นอกจากนี้เขายังเล่นให้กับ Padroense โดยเล่นร่วมกับวีตีญาและฟาบียู วีไยรา ต่อมาเขาเล่นให้กับ Paços de Ferreira, Famalicão และ Boavista ในระดับเยาวชน

ซิลวากลับมาที่กอนโดมาร์ในปี ค.ศ. 2021 และเล่นฟุตบอลระดับทีมชุดใหญ่สองฤดูกาลในกัมเปโอนาตูเดโปร์ตูกัล ฟุตบอลลีกระดับดิวิชัน 4 เช่นเดียวกับตาซาดึปูร์ตูกัล ในฤดูกาล 2022–23 เขาทำได้ 9 ประตูและ 2 แอสซิสต์ใน 26 นัดให้กับสโมสร 

ในวันที่ 1 กรกฎาคม ค.ศ. 2023 ซิลวาได้ร่วมทีมเปนาฟิลด้วยสัญญา 3 ปี เขาเป็นตัวจริงของทีมภายใต้การคุมทีมของเอลแดร์ โดยลงเล่นทั้งหมด 62 นัด ยิงได้ 7 ประตู และแอสซิสต์อีก 3 ครั้งในสองฤดูกาล สโมสรเป็นจ่าฝูงของตารางในช่วงต้นฤดูกาล 2024–25 ก่อนที่จะร่วงลงมาในช่วงครึ่งหลังของฤดูกาล

## ชีวิตส่วนตัว
ดีโยกู พี่ชายของอังแดร ซึ่งเป็นที่รู้จักกันในชื่อ ดีโยกู ฌอตา เป็นนักฟุตบอลทีมชาติโปรตุเกส สองพี่น้องเริ่มต้นอาชีพนักฟุตบอลกับทีม Gondomar และเล่นให้กับทีม Paços de Ferreira ในระดับเยาวชน อังแดรอยู่ในทีมเยาวชนของโปร์ตูเมื่อพี่ชายของเขามาร่วมทีมชุดใหญ่ของสโมสรด้วยสัญญายืมตัวในปี ค.ศ. 2016

อังแดรเรียนหลักสูตรมหาวิทยาลัยด้านการจัดการธุรกิจควบคู่ไปกับอาชีพนักฟุตบอลและก่อตั้งบริษัทร่วมกับพี่ชายของเขา เขาสำเร็จการศึกษาไม่นานก่อนที่เขาจะเสียชีวิต

## เสียชีวิต
เมื่อวันที่ 3 กรกฎาคม ค.ศ. 2025 อังแดรเสียชีวิตขณะมีอายุ 25 ปี พร้อมกับดีโยกู พี่ชายของเขาซึ่งมีอายุ 28 ปี ในอุบัติเหตุทางรถยนต์บนทางด่วน A‑52 ในเมืองเซร์นาดิยา ประเทศสเปน รายงานระบุว่า ลัมโบร์กีนีของพวกเขาประสบอุบัติเหตุยางระเบิดขณะแซงรถคันอื่น และเสียหลักออกนอกถนนก่อนจะเกิดเพลิงไหม้ หน่วยฉุกเฉินของสเปนยืนยันว่าสองพี่น้องเสียชีวิตในที่เกิดเหตุ

เอลแดร์โค้ชของเขา กล่าวชื่นชมอังแดรด้วยการกล่าวว่าเขาใส่ความเร็วและบุคลิกภาพของเขาเข้าไปในเกม แต่อยากให้สโมสรนึกถึงครอบครัวของพี่น้องคู่นี้มากกว่าฟุตบอล

## อ้างอิง

## แหล่งข้อมูลอื่น
* 

หมวดหมู่:บุคคลที่เกิดในปี พ.ศ. 2543
หมวดหมู่:บุคคลที่เสียชีวิตในปี พ.ศ. 2568
หมวดหมู่:นักฟุตบอลชายชาวโปรตุเกส
หมวดหมู่:กองกลางฟุตบอลชาย
หมวดหมู่:ปีกฟุตบอลชาย
หมวดหมู่:ผู้เล่นในลีกาปูร์ตูกัลโดยช์
หมวดหมู่:เสียชีวิตจากอุบัติเหตุทางถนน
โมแฮมแมด-เรซอ แกรอยี ออชทียอนี

**โมแฮมแมด-เรซอ แกรอยี ออชทียอนี** (; เกิด ค.ศ. 1960) เป็นนายทหารชาวอิหร่านที่ดำรงตำแหน่งรองเสนาธิการกองทัพอิหร่านตั้งแต่วันที่ 28 สิงหาคม ค.ศ. 2024 ออชทียอนีดำรงตำแหน่งอดีตรัฐมนตรีว่าการกระทรวงกลาโหมของอิหร่าน และเข้ารับตำแหน่งเมื่อวันที่ 25 สิงหาคม ค.ศ. 2021 แทนที่พลจัตวา แอมีร์ ฮอแทมี ซึ่งดำรงตำแหน่งดังกล่าวตั้งแต่ ค.ศ. 2017

เนื่องจากมีความเชื่อมโยงกับยานบินไร้คนขับ (UAV) ของรัสเซียและอุตสาหกรรมป้องกันประเทศของอิหร่าน ออชทียอนีจึงถูกกระทรวงการคลังสหรัฐคว่ำบาตร

## อ้างอิง
โชติวัฒน์ เหลืองประเสริฐ

**โชติวัฒน์ เหลืองประเสริฐ** (เกิด 28 ตุลาคม พ.ศ. 2500) เป็นนักกฎหมายชาวไทย อดีตประธานศาลฎีกา คนที่ 48 ตั้งแต่ปี พ.ศ. 2565 ถึง พ.ศ. 2566

## เครื่องราชอิสริยาภรณ์

## อ้างอิง

หมวดหมู่:บุคคลที่เกิดในปี พ.ศ. 2500
หมวดหมู่:บุคคลที่ยังมีชีวิตอยู่
หมวดหมู่:ประธานศาลฎีกาไทย
ชนากานต์ ธีรเวชพลกุล

**ชนากานต์ ธีรเวชพลกุล** เป็นนักกฎหมายชาวไทยดำรงตำแหน่งประธานศาลฎีกาคนที่ 50 ตั้งแต่เดือนตุลาคม พ.ศ. 2567 ชนากานต์เป็นผู้หญิงคนที่ 4 ที่ดำรงตำแหน่งประธานศาลฎีกา

## การศึกษา

ชนากานต์ จบการศึกษาระดับปริญญาตรีนิติศาสตรบัณฑิตจากคณะนิติศาสตร์ มหาวิทยาลัยธรรมศาสตร์
นอกจากนั้น เคยอบรมหลักสูตรผู้บริหารกระบวนการยุติธรรมระดับสูง (บ.ย.ส.) รุ่นที่ 22 และ หลักสูตรหลักนิติธรรมเพื่อประชาธิปไตย (นธป.) รุ่นที่ 10

## ประสบการณ์การทำงาน
### ตำแหน่งก่อนหน้า
* พ.ศ. 2530 : ดำรงตำแหน่งเป็นผู้พิพากษาศาลเยาวชนและครอบครัวจังหวัดสุราษฎร์ธานี
* พ.ศ. 2533 : ดำรงตำแหน่งเป็นผู้พิพากษาศาลแขวงสุราษฎร์ธานี
* พ.ศ. 2534 : ดำรงตำแหน่งเป็นผู้พิพากษาศาลแขวงราชบุรี
* พ.ศ. 2535 : ดำรงตำแหน่งเป็นผู้พิพากษาศาลจังหวัดราชบุรี
* พ.ศ. 2541 : ดำรงตำแหน่งเป็นผู้พิพากษาหัวหน้าศาลจังหวัดพิษณุโลกแผนกคดีเยาวชนและครอบครัว
* พ.ศ. 2542 : ดำรงตำแหน่งเป็นผู้พิพากษาหัวหน้าศาลแขวงพิษณุโลก 
* พ.ศ. 2543 : ดำรงตำแหน่งเป็นผู้พิพากษาหัวหน้าคณะในศาลแพ่งกรุงเทพใต้
* พ.ศ. 2544 : ดำรงตำแหน่งเป็นผู้พิพากษาหัวหน้าคณะในศาลล้มละลายกลาง
* พ.ศ. 2548 : ดำรงตำแหน่งเป็นรองอธิบดีผู้พิพากษาศาลแพ่งกรุงเทพใต้  
* พ.ศ. 2549 : ดำรงตำแหน่งเป็นผู้พิพากษาศาลอุทธรณ์
* พ.ศ. 2554 : ดำรงตำแหน่งเป็นผู้ช่วยผู้พิพากษาศาลฎีกา
* พ.ศ. 2559 : ดำรงตำแหน่งเป็นผู้พิพากษาหัวหน้าคณะในศาลอุทธรณ์คดีชํานัญพิเศษ
* พ.ศ. 2560 : ดำรงตำแหน่งเป็นรองประธานศาลอุทธรณ์คดีชํานัญพิเศษ 
* พ.ศ. 2561 : ดำรงตำแหน่งเป็นรองประธานศาลอุทธรณ์ภาค 9 
* พ.ศ. 2562 : ดำรงตำแหน่งเป็นผู้พิพากษาศาลฎีกา
* พ.ศ. 2564 : ดำรงตำแหน่งเป็นผู้พิพากษาหัวหน้าคณะในศาลฎีกา
* พ.ศ. 2566 : ดำรงตำแหน่งเป็นประธานแผนกคดีเยาวชนและครอบครัวในศาลฎีกา

### ตำแหน่งประธานศาลฎีกา
เมื่อวันที่ 8 กรกฎาคม พ.ศ. 2567 คณะกรรมการตุลาการศาลยุติธรรมได้มีมติเอกฉันท์แต่งตั้งชนากานต์ให้ดำรงตำแหน่งประธานศาลฎีกา

## เครื่องราชอิสริยาภรณ์

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ประธานศาลฎีกาไทย
หมวดหมู่:ศิษย์เก่ามหาวิทยาลัยธรรมศาสตร์
อโนชา ชีวิตโสภณ

**อโนชา ชีวิตโสภณ** (เกิด 10 ตุลาคม พ.ศ. 2501) เป็นนักกฎหมายชาวไทยที่ดำรงตำแหน่งประธานศาลฎีกาคนที่ 49 ตั้งแต่ปี พ.ศ. 2566 ถึง พ.ศ. 2567 อโนชาเป็นผู้หญิงคนที่สามที่ได้รับโปรดเกล้าฯ แต่งตั้งให้เป็นประธานศาลฎีกา

## การศึกษา
นางอโนชา จบการศึกษาระดับนิติศาสตรบัณฑิต (เกียรตินิยม) และระดับนิติศาสตรมหาบัณฑิต จากคณะนิติศาสตร์ จุฬาลงกรณ์มหาวิทยาลัย, เนติบัณฑิตไทย รุ่นที่ 33 สํานักอบรมศึกษากฎหมายแห่งเนติบัณฑิตยสภา

## การทำงาน
นางอโณชา เคยดำรงตำแหน่งสำคัญ ๆ ก่อนหน้านี้ เช่น ผู้พิพากษาหัวหน้าศาลจังหวัดแม่สอด, ผู้พิพากษาหัวหน้าศาลเยาวชนและครอบครัวจังหวัดปทุมธานี, ผู้พิพากษาหัวหน้าศาลจังหวัดธัญบุรี, อธิบดีผู้พิพากษาภาค 2, ผู้พิพากษาศาลฎีกา, อธิบดีผู้พิพากษาศาลเยาวชนและครอบครัวกลาง, ประธานศาลอุทธรณ์คดีชํานาญพิเศษ, ประธานแผนกคดีเยาวชนและครอบครัวในศาลฎีกา เป็นต้น

## เครื่องราชอิสริยาภรณ์

## อ้างอิง

หมวดหมู่:บุคคลที่เกิดในปี พ.ศ. 2501
หมวดหมู่:บุคคลที่ยังมีชีวิตอยู่
หมวดหมู่:ประธานศาลฎีกาไทย
บณฎาสาเนียงเรียเตร็ย

***บณฎาสาเนียงเรียเตร็ย*** (, ; ) เป็นภาพยนตร์สยองขวัญลึกลับของกัมพูชาใน ค.ศ. 2024 ที่กำกับโดยเลียก ลีฎาและเขียนบทโดย Nuon Molin

ภาพยนตร์นี้เป็นภาพยนตร์ร่วมทุนกัมพูชา-พม่าที่ผลิตโดย LD Picture Production และ Real Bros Production นำแสดงโดย Tharoth Sam เจ้าหญิงนโรดม เจนณา และ Paing Takhon และจัดจำหน่ายโดย Skyline Media ซึ่งเป็นสตูดิโอชั้นนำของเวียดนาม

ภาพยนตร์นี้ทำสถิติเป็นภาพยนตร์สยองขวัญกัมพูชาที่ทำรายได้สูงสุดใน ค.ศ. 2024 ภาพยนตร์ต่างชาติที่ทำรายได้สูงสุดในประเทศพม่าใน ค.ศ. 2024 ภาพยนตร์กัมพูชาที่ทำรายได้สูงสุดตลอดกาลในไต้หวัน และภาพยนตร์กัมพูชาที่ทำรายได้สูงอันดับ 2 ในประเทศรัสเซีย

## อ้างอิง

## แหล่งข้อมูลอื่น
* 

หมวดหมู่:ภาพยนตร์สยองขวัญกัมพูชา
หมวดหมู่:ภาพยนตร์เกี่ยวกับเด็กกำพร้า
หมวดหมู่:ภาพยนตร์เกี่ยวกับการรับเลี้ยงเป็นบุตร
หมวดหมู่:ภาพยนตร์ภาษาเขมร
หมวดหมู่:ภาพยนตร์ที่ถ่ายทำในประเทศกัมพูชา
หมวดหมู่:ภาพยนตร์ที่มีฉากในประเทศกัมพูชา
ความตายจงมาสู่อิสราเอล

[thumb|สโลแกนความตายจงมาสู่อิสราเอลในสามภาษา: [Persian language|เปอร์เซีย, อาหรับ และอังกฤษ เขียนบนโปสเตอร์ที่อยู่ในการเดินขบวนในประเทศอิหร่าน (ค.ศ. 2017, โบจโนร์ด การเดินขบวนประณามการเปลี่ยนผ่านเมืองหลวงอิสราเอลไปยังเยรูซาเลม)]]

"**ความตายจงมาสู่อิสราเอล**" (; ; ; ) เป็นสโลแกนทางการเมืองต่อประเทศอิสราเอลที่ส่วนใหญ่มักใช้งานในประเทศอิหร่าน ผู้แสวงบุญชาวอิหร่านร้องสโลแกน "ความตายจงมาสู่อิสราเอล" ในช่วงพิธีฮัจญ์และพิธีการปฏิเสธผู้นับถือเทพเจ้าหลายองค์ทุกปี ผู้ประท้วงมักจะตะโกนสโลแกนนี้ต่อต้านอิสราเอลในวันกุดส์โดยเฉพาะ และมักมาพร้อมกับการเผาธงชาติอิสราเอล สโลแกนนี้ยังถูกใช้ในบรรยากาศสภาที่ปรึกษาอิสลามแห่งอิหร่าน ในภาพยนตร์ที่ออกฉายในช่วงการซ้อมรบขีปนาวุธของอิหร่านในสมัยที่แมฮ์มูด แอฮ์แมดีเนฌอดดำรงตำแหน่งประธานาธิบดี สโลแกน "อิสราเอลจงพินาศ" ถูกเขียนไว้บนขีปนาวุธพิสัยไกลที่ยิงใส่แบบจำลอง ในประเทศอิหร่าน สโลแกนดังกล่าวไม่เพียงแต่เป็นการพูดในเชิงวาทศิลป์เท่านั้น แต่ยังสะท้อนมุมมองของรัฐบาลต่อตำแหน่งของอิสราเอลในภูมิภาคนี้ และยังเป็นองค์ประกอบสำคัญของนโยบายของอิหร่านที่ต้องการทำลายอิสราเอลอีกด้วย

## ดูเพิ่ม
* ลิตเติลซาตาน
* ความตายจงมาสู่อเมริกา
* นาฬิกานับถอยหลังจัตุรัสปาเลสไตน์
* อิสราเอลจะไม่มีตัวตนใน 25 ปี

## อ้างอิง

## แหล่งข้อมูลอื่น
* 

หมวดหมู่:ความรู้สึกต่อต้านอิสราเอลในประเทศอิหร่าน
หมวดหมู่:โฆษณาชวนเชื่อในประเทศอิหร่าน
หมวดหมู่:ความสัมพันธ์อิสราเอล–อิหร่าน
หมวดหมู่:ทฤษฎีการเมือง
หมวดหมู่:คำพูดทางการเมือง
Estola variegata

***Estola variegata*** เป็นชนิดของด้วงในวงศ์ Cerambycidae ที่ได้รับการบรรยายโดย Henry Walter Bates ใน ค.ศ. 1866 ถือเป็นแมลงที่เป็นที่รู้จักจากบราซิลและเฟรนช์เกียนา

## อ้างอิง
Estola varicornis

***Estola varicornis***เป็นชนิดของด้วงในวงศ์ Cerambycidae ที่ได้รับการบรรยายโดย Bates ใน ค.ศ. 1866 ถือเป็นแมลงที่เป็นที่รู้จักจากบราซิล

## อ้างอิง
ฟุตบอลชิงแชมป์สโมสรอาเซียน 2568 รอบชิงชนะเลิศ

การแข่งขัน **ฟุตบอลชิงแชมป์สโมสรอาเซียน 2568 รอบชิงชนะเลิศ** เป็นการแข่งขันรอบชิงชนะเลิศของ ฟุตบอลชิงแชมป์สโมสรอาเซียน ฤดูกาล 2567–68, เป็นฤดูกาลที่ 3 ของทัวร์นาเมนต์ฟุตบอลของเอเชียตะวันออกเฉียงใต้ ที่จัดขึ้นโดย สมาพันธ์ฟุตบอลอาเซียน (เอเอฟเอฟ), และเป็นครั้งแรกนับตั้งแต่มีการฟื้นฟู.

## ทีม

## สนามแข่งขัน
สนามแข่งขันทั้ง 2 แห่งได้รับการกำหนดล่วงหน้าแบบหมุนเวียน.

## เส้นทางสู่นัดชิงชนะเลิศ

*หมายเหตุ: ในผลการแข่งขันทั้งหมดด้านล่างนี้, สกอร์ของผู้เข้าชิงชนะเลิศจะได้เป็นทีมแรก (H: เหย้า; A: เยือน).*

## แมตช์

### รายละเอียด


|}


----


## อ้างอิง

## แหล่งข้อมูลอื่น
*, ASEAN United FC

หมวดหมู่:ฟุตบอลชิงแชมป์สโมสรอาเซียน ฤดูกาล 2567–68
หมวดหมู่:ฟุตบอลไทยในปี พ.ศ. 2568
หมวดหมู่:นัดการแข่งขันของสโมสรฟุตบอลบุรีรัมย์ ยูไนเต็ด
วอลเลย์บอลชายชิงแชมป์อเมริกากลาง

**วอลเลย์บอลชายชิงแชมป์อเมริกากลาง** () หรือ **โคปาเซนโตรอาเมริกานา** () เป็นการแข่งขันวอลเลย์บอลชายทีมชาติชุดใหญ่ของภูมิภาคอเมริกากลางและแคริบเบียน จัดขึ้นโดยสมาคมสหพันธ์วอลเลย์บอลอเมริกากลาง (อาเฟกาบอล) จัดขึ้นครั้งแรกในปี ค.ศ. 1974 และได้จัดขึ้นทุกสองปี การแข่งขันมีชาติที่ชนะในการแข่งขัน 3 ชาติ ได้แก่ ทีมชาติปานามา ซึ่งได้แชมป์ 8 สมัย และทีมชาติคอสตาริกาและกัวเตมาลา ซึ่งได้แชมป์ทีมละ 6 สมัย

## สรุปการแข่งขัน

## ตารางเหรียญการแข่งขัน

## ดูเพิ่ม
* วอลเลย์บอลชายชิงแชมป์นอร์เซกา
* วอลเลย์บอลหญิงชิงแชมป์อเมริกากลาง

## อ้างอิง

## แหล่งข้อมูลอื่น
* AFECAVOL
* Todor 66 Central America Championship

หมวดหมู่:การแข่งขันกีฬาที่ก่อตั้งในปี พ.ศ. 2517
หมวดหมู่:วอลเลย์บอลในอเมริกากลาง
หมวดหมู่:วอลเลย์บอลในแคริบเบียน
ฟลอร์ป

**ฟลอร์ป** (Floorp) เป็นเว็บเบราว์เซอร์โอเพนซอร์สสำหรับไมโครซอฟท์ วินโดวส์, แมคโอเอส และ ลินุกซ์ ที่มีพื้นฐานจากมอซิลลา ไฟร์ฟอกซ์

## ภาพรวม
ฟลอร์ปได้รับการพัฒนาและดูแลรักษาโดยอิงจากมอซิลลา ไฟร์ฟอกซ์ โดยได้เพิ่มคุณสมบัติต่าง ๆ หลายอย่าง เช่น แท็บแนวตั้ง แถบด้านข้างแบบมัลติฟังก์ชัน พื้นที่ทำงาน PWA และ CSS แบบกำหนดเอง นอกจากนี้ยังเข้ากันได้กับส่วนเสริมของไฟร์ฟอกซ์อีกด้วย

ตั้งแต่เดือนตุลาคม 2024 เวอร์ชันหลักล่าสุด Floorp 11 ได้รับการอัปเดตทุก ๆ สี่สัปดาห์ตามเวอร์ชัน ESR ของ Firefox รักษาระบบด้านความปลอดภัย

## อ้างอิง

หมวดหมู่:ซอฟต์แวร์ข้ามแพลตฟอร์ม
หมวดหมู่:เว็บเบราว์เซอร์
ทัตสึมิเด็นชิโคเงียว

**บริษัททัตสึมิเด็นชิโคเงียวจำกัด** (辰巳電子工業株式会社) หรือเป็นที่รู้จักในชื่อแบรนด์ว่า **ทัตสึมิ** (タツミ) เป็นบริษัทผู้ผลิตซึ่งวางแผน พัฒนา ผลิต และจำหน่ายเครื่อง เกมอาร์เคด และซอฟต์แวร์ ซึ่งมีสำนักงานใหญ่อยู่ใน เมืองคาชิฮาระ จังหวัดนาระ 

## ภาพรวม
บริษัทได้ก่อตั้งขึ้นเมื่อ 25 สิงหาคม 1970 โดยมีงานหลักคือออกแบบและสร้างอุปกรณ์อิเล็กทรอนิกส์ และพัฒนาเทคโนโลยีคอมพิวเตอร์กราฟิก

ในปี 1983 บริษัทได้พัฒนาตู้เกมอาร์เคดขนาดใหญ่ "TX-1" หลังจากนั้นก็ยังได้เปิดตัวเกม แข่งรถ และ เกมยิงปืน ในตู้เกมขนาดใหญ่อย่างต่อเนื่องปีละเกม

ในปี 1997 บริษัทได้ทำการเปิดตัวเครื่องอ่านลายมือชื่อว่า "人生体験マシーン どうし手相なるの?"

ในปี 1998 บริษัทได้พัฒนาเครื่องสร้างการ์ดสะสมต้นฉบับ Lovegety STATION

ตั้งแต่ปี 2000 เป็นต้นมาบริษัทได้หันมาทำการพัฒนาเครื่องพิมพ์สติกเกอร์เป็นหลัก

## อ้างอิง

หมวดหมู่:บริษัทที่ก่อตั้งในปี พ.ศ. 2513
ทัตสึมิ

**ทัตสึมิ** (辰巳, 辰己, たつみ, tatsumi) อาจหมายถึง
* ทัตสึมิ (เขตโคโต) - ชื่อย่านในเขตโคโตของโตเกียว
* ทัตสึมิ (ภาพยนตร์) - ภาพยนตร์ของประเทศสิงคโปร์
* ทัตสึมิเด็นชิโคเงียว - บริษัทผู้ผลิตของประเทศญี่ปุ่น
* ทัตสึมิ ฟูจินามิ - นักมวยปล้ำอาชีพชาวญี่ปุ่น

หมวดหมู่:นามสกุลญี่ปุ่น
การแข่งขันกีฬาฟุตบอล กีฬาระหว่างโรงเรียน

**การแข่งขันกีฬาฟุตบอล กีฬาระหว่างโรงเรียน** หรือ **ฟุตบอลนักเรียนกรมพลศึกษา** เป็นการแข่งขันกีฬาฟุตบอลระดับเยาวชน จัดโดยกรมพลศึกษา ด้วยอายุของรายการ บรรยากาศและความเข้มข้มของการแข่งขัน รายการนี้จึงถือเป็นการแข่งขันฟุตบอลระดับเยาวชนที่ยิ่งใหญ่ที่สุดในประเทศไทย 

นอกจากนี้ การแข่งขันประเภท ก. ยังเทียบได้กับฟุตบอลอินเตอร์ไฮ () ที่จัดโดย สหพันธ์กีฬาโรงเรียนมัธยมแห่งชาติ ของประเทศญี่ปุ่น

## ประวัติ
การแข่งขันกีฬาฟุตบอล กีฬาระหว่างโรงเรียน มีจุดเริ่มต้นหลังจากการก่อตั้งกรมพลศึกษาในปลายปี พ.ศ. 2476 โดยหลวงศุภชลาศัย (บุง ศุภชลาศัย) อธิบดีกรมคนแรกเห็นว่าควรจัดให้มีการแข่งขันกีฬาในระดับของนักเรียนขึ้น ซึ่งหนึ่งในนั้นคือการแข่งขันกีฬาฟุตบอล โดยเวลานั้นยังไม่เกิดโครงสร้างฟุตบอลอาชีพและระบบเยาวชน กรมพลศึกษาจึงเป็นหน่วยงานหลักในการเปิดพื้นที่ให้นักเรียนได้แสดงความสามารถ

เดิมทีการแข่งขันนี้ใช้ชื่อว่า *ฟุตบอลนักเรียนกรมพลศึกษา* มีหลักฐานปรากฎว่าใช้งานในช่วงปี พ.ศ. 2523

การแข่งขันมีการเปลี่ยนแปลงรูปแบบอยู่หลายครั้งด้วยกันตามยุคสมัยและความเหมาะสม เช่น การแบ่งดิวิชั่นให้แต่ละโรงเรียนได้แข่งขันเพื่อขึ้นชั้นหรือตกชั้น โดยมีประเภท ก. เป็นดิวิชั่นสูงสุด การแข่งขันแบบระบบลีกในการเตะทีมเหย้าทีมเยือน และการแข่งขันแบบทัวร์นาเมนต์ และการแบ่งรุ่นอายุ ประกอบด้วย อายุไม่เกิน 12 ปี, อายุไม่เกิน 14 ปี, อายุไม่เกิน 16 ปี และ อายุไม่เกิน 18 ปี

นักฟุตบอลหลายคนที่เคยผ่านการแข่งขัน สามารถเป็นนักฟุตบอลอาชีพได้ในระดับลีกอาชีพ และทีมชาติไทย รวมถึงเป็นผู้ฝึกสอนในสโมสรฟุตบอลต่าง ๆ ภายในประเทศ

## ประเภท
ทีมเข้าแข่งขันจะเป็นทีมจากสถาบันศึกษาในระดับมัธยม แบ่งออกเป็น 3 ประเภทได้แก่ ประเภท ก. และประเภท ข. ในแต่ละประเภทจะแบ่งออกเป็น 3 รุ่น คือ รุ่นอายุไม่เกิน 18 ปี รุ่นอายุไม่เกิน 16 ปี และรุ่นอายุไม่เกิน 14 ปี รุ่นละ 16 ทีม โดยทีมที่ตกชั้นจากประเภท ก. จะต้องไปแข่งขันประเภท ข. ในปีถัดไป และประเภททั่วไป ซึ่งไม่จำกัดจำนวนทีม แข่งขันเพื่อเลื่อนชั้นขึ้นไปประเภท ข. ประกอบไปด้วย รุ่นอายุไม่เกิน 18 ปี รุ่นอายุไม่เกิน 16 ปี รุ่นอายุไม่เกิน 14 ปี และ รุ่นอายุไม่เกิน 12 ปี

* **ประเภท ก.** — รุ่นละ 16 ทีม
** รุ่นอายุไม่เกิน 18 ปี — ถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ
** รุ่นอายุไม่เกิน 16 ปี — ถ้วยพระราชทาน พลตรีหญิง สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
** รุ่นอายุไม่เกิน 14 ปี
* **ประเภท ข.** — รุ่นละ 16 ทีม
** รุ่นอายุไม่เกิน 18 ปี 
** รุ่นอายุไม่เกิน 16 ปี
** รุ่นอายุไม่เกิน 14 ปี
* **ประเภททั่วไป**  — ไม่จำกัดจำนวนทีม
** รุ่นอายุไม่เกิน 18 ปี 
** รุ่นอายุไม่เกิน 16 ปี
** รุ่นอายุไม่เกิน 14 ปี 
** รุ่นอายุไม่เกิน 12 ปี

## ทำเนียบทีมชนะเลิศ

### ประเภท ก.
#### รุ่นอายุไม่เกิน 18 ปี

#### รุ่นอายุไม่เกิน 16 ปี

#### รุ่นอายุไม่เกิน 14 ปี

### ประเภท ข.
#### รุ่นอายุไม่เกิน 18 ปี

#### รุ่นอายุไม่เกิน 16 ปี

#### รุ่นอายุไม่เกิน 14 ปี

### ทั่วไป
#### รุ่นอายุไม่เกิน 18 ปี

#### รุ่นอายุไม่เกิน 16 ปี

#### รุ่นอายุไม่เกิน 14 ปี

#### รุ่นอายุไม่เกิน 12 ปี

## หมายเหตุ

## อ้างอิง

หมวดหมู่:การแข่งขันฟุตบอลในประเทศไทย
สธน ตันตราภรณ์

**สธน ตันตราภรณ์** (ชื่อเล่น: ปืน) เป็นบรรณาธิการ นักแสดงละครเวที ยูทูบเบอร์ และพิธีกรชาวไทย เขาเป็นพิธีกรรายการเรียลลิตี เดอะเฟซไทยแลนด์ ฤดูกาลที่ 6

## ประวัติ
### การศึกษา
สธนสำเร็จการศึกษาระดับปริญญาตรีจากคณะศิลปศาสตร์ มหาวิทยาลัยธรรมศาสตร์ และปริญญาโท สาขาการจัดการตราสินค้าแฟชั่นหรูหรา จากอิสติตูโตมารังโกนีลอนดอน 

### การทำงาน
ในด้านการทำงาน สธนเคยดำรงตำแหน่ง Managing Editor และรองบรรณาธิการบริหารนิตยสารโว้ก ประเทศไทย เขายังเป็นผู้อำนวยการฝ่ายแฟชั่นของลอฟฟิเชียล ไทยแลนด์ และบรรณาธิการบริหารของลอปติมัม ไทยแลนด์ อีกทั้งยังเป็นที่ปรึกษาด้านสไตล์ให้กับตราสินค้าแฟชั่นหรูหราในไทย เช่น ชาเนล, กุชชี, หลุยส์ วิตตอง และยังมีธุรกิจร้าน byston ที่สยามดิสคัฟเวอรีด้วย

### งานด้านละครเวที
นอกจากการทำงานข้างต้น สธนยังเคยเป็นนักแสดงละครเวที โดยเคยมีประสบการณ์เป็นนักแสดงสำรองในละครเวที "บัลลังก์เมฆ เดอะมิวสิคัล" รวมถึงแสดงละครเวทีให้กับภาควิชาศิลปการละคร คณะอักษรศาสตร์ จุฬาลงกรณ์มหาวิทยาลัย เช่น "สปริงอเวกเคนนิง", "สปาร์กเคิลชาร์ก" และ "อิดิปุส จอมราชัน" เป็นต้น โดยในเรื่องหลังสุดเขารับบทเป็นสี่ตัวละคร ได้แก่ ทิเรเซียส (โหรตาบอด), โยคาสตา (มารดาและภรรยาของอีดิปุส), เมษบาล และมหาดเล็ก เขายังเคยแสดงเป็น "จักรินทร์" ตัวเอกในละครเวที "เอนด์สเตชัน: สุดสายปลายทาง" ผลงานกำกับของดำเกิง ฐิตะปิยะศักดิ์ ซึ่งดัดแปลงมาจาก "อะสตรีทคาร์เนมด์ดีไซร์" อีกด้วย

## ชีวิตส่วนตัว
สธนเกิดที่ย่านนานา เป็นลูกชาย 1 ใน 3 คนของครอบครัว เขามีบ้านพักในย่านอโศก ซึ่งเป็นมรดกตกทอดจากย่าของเขา

## ผลงาน
### ละครเวที
* **[[อีดิปัส|อิดีปุส]] จอมราชัน** 6–17 พฤศจิกายน พ.ศ. 2562 ณ ศูนย์ศิลปการละครสดใส พันธุมโกมล คณะอักษรศาสตร์ จุฬาลงกรณ์มหาวิทยาลัย
* **เอนด์สเตชัน: สุดสายปลายทาง** 31 สิงหาคม, 1-3 และ 7-10 กันยายน พ.ศ. 2566 ณ โรงละครกาลิเลโอเอซิส

### พิธีกร
* **[[เดอะเฟซไทยแลนด์]] [[เดอะเฟซไทยแลนด์ (ฤดูกาลที่ 6)|ฤดูกาลที่ 6]]** เริ่ม 19 กรกฎาคม พ.ศ. 2568 ทางช่อง 3 เอชดี และเน็ตฟลิกซ์
## อ้างอิง

## แหล่งข้อมูลอื่น
*

หมวดหมู่:บุคคลที่ยังไม่ทราบปีที่เกิด
หมวดหมู่:บุคคลที่ยังมีชีวิตอยู่
หมวดหมู่:บุคคลจากกรุงเทพมหานคร
หมวดหมู่:บรรณาธิการ
หมวดหมู่:นักแสดงละครเวทีชายชาวไทย
หมวดหมู่:พิธีกรชาวไทย
หมวดหมู่:เดอะเฟซไทยแลนด์
หมวดหมู่:บุคคลจากคณะศิลปศาสตร์ มหาวิทยาลัยธรรมศาสตร์
การฟื้นฟูวัฒนธรรมไทย พ.ศ. 2489–2491

**การฟื้นฟูวัฒนธรรมไทย พ.ศ. 2489–2491** เป็นนโยบายทางวัฒนธรรมและสังคมของรัฐบาลควง อภัยวงศ์และปรีดี พนมยงค์ หลังจากที่ไทยเข้าร่วมสงครามโลกครั้งที่ 2 ยกเลิกรัฐนิยมที่รัฐบาลจอมพลแปลก พิบูลสงครามประกาศใช้ระหว่างปี พ.ศ. 2482–2485 โดยมีเป้าหมายเพื่อปรับปรุงประเทศให้ทันสมัยและยกเลิกวัฒนธรรมแบบเดิม ๆ ซึ่งถูกมองว่าล้าหลัง ควง อภัยวงศ์ ตัดสินใจสั่งให้ฟื้นฟูวัฒนธรรมไทยแบบดั้งเดิม เพื่อยกเลิกนโยบายช่วงสงครามของจอมพล ป.พิบูลสงคราม วันที่ 8 เมษายน พ.ศ. 2491 *เกิดการรัฐประหาร* บังคับให้ควงออกจากตำแหน่ง และจอมพลแปลกก็ได้ขึ้นดำรงตำแหน่งนายกรัฐมนตรีเป็นสมัยที่สอง นโยบายวัฒนธรรมของควงและปรีดีถูกยกเลิก

สัญลักษณ์สำคัญของการฟื้นฟูวัฒนธรรมตามที่ประกาศใช้ในเดือนมกราคม พ.ศ. 2489 มีดังนี้:

* ฟื้นฟูวันสงกรานต์ให้เป็นวันขึ้นปีใหม่แบบดั้งเดิมควบคู่กับวันขึ้นปีใหม่ตามปฏิทินเกรกอเรียน
* ยกเลิกรัฐนิยม
* ภาษาไทยสมัยจอมพล ป. พิบูลสงคราม นายควงสนับสนุนให้มีการใช้ระบบการเขียนภาษาไทยที่ถูกต้อง
* ประกาศคืนยศบรรดาศักดิ์และเครื่องราชอิสริยาภรณ์ที่ได้ถูกยกเลิกไปสมัยจอมพลแปลกให้แก่นักการเมืองและขุนนางข้าราชการ รวมถึงขุนนางข้าราชการที่ถูกจับเป็นนักโทษการเมือง
* นำชุดราชปะแตนดั้งเดิมสวมคู่กับโจงกระเบน

ในวันที่ 7 กันยายน พ.ศ. 2489 รัฐบาลไทยได้ประกาศเปลี่ยนชื่อประเทศเป็นสยาม เนื่องจากประเทศนี้มิได้เป็นเพียงประเทศของคนไทยเท่านั้น แต่ชื่อดังกล่าวได้เปลี่ยนกลับมาเป็นประเทศไทยอีกครั้งในปี พ.ศ. 2492

ภายหลังการ ''รัฐประหาร'' พ.ศ. 2490 ควงได้กลับมาเป็นนายกรัฐมนตรี ก็ได้มีการฟื้นฟูอภิรัฐมนตรีสภาซึ่งถูกยุบไปในสมัยการปฏิวัติสยาม พ.ศ. 2475 ขึ้นมาใหม่

## ดูเพิ่ม
* ประวัติศาสตร์ไทย (พ.ศ. 2475–2516)
* รัฐนิยม

## อ้างอิง

หมวดหมู่:ประเทศไทยในคริสต์ทศวรรษ 1940
หมวดหมู่:ประวัติศาสตร์ไทยร่วมสมัย
หมวดหมู่:ประวัติศาสตร์การเมืองไทย
หมวดหมู่:ประวัติศาสตร์สังคมไทย
หมวดหมู่:วัฒนธรรมไทย
พรชัย มงคลวนิช

**พรชัย มงคลวนิช** เป็นอธิการบดีมหาวิทยาลัยสยาม และประธานกิตติคุณสมาคมอธิการบดีมหาวิทยาลัยนานาชาติ พร้อมกันนี้เขายังดำรงตำแหน่งประธานคณะกรรมการที่ปรึกษาของสมาคมมหาวิทยาลัยแห่งเอเชียและแปซิฟิกอีกด้วย รวมถึงเป็นสมาชิกคณะกรรมการบริหารของสมาคมมหาวิทยาลัยนานาชาติด้วย นอกจากนี้ เขายังเป็นอดีตนายกสมาคมสถาบันอุดมศึกษาเอกชนแห่งประเทศไทย และอดีตนายกสมาคม Phi Delta Kappa Honors Society ประจำประเทศไทยอีกด้วย

## การศึกษา
เขาสำเร็จการศึกษาระดับปริญญาโทบริหารธุรกิจ สาขาการเงิน การลงทุน และการธนาคารจากมหาวิทยาลัยวิสคอนซิน แมดิสัน ปริญญาตรีวิศวกรรมศาสตร์ สาขาวิศวกรรมเครื่องกลจากมหาวิทยาลัยเกษตรศาสตร์ เขาได้รับปริญญาจากวิทยาลัยป้องกันราชอาณาจักรและได้ศึกษาต่อในระดับบัณฑิตศึกษาที่สถาบันการจัดการการศึกษา มหาวิทยาลัยฮาร์วาร์ด

## อ้างอิง

หมวดหมู่:บุคคลที่เกิดในปี พ.ศ. 2501
หมวดหมู่:บุคคลที่ยังมีชีวิตอยู่
หมวดหมู่:อธิการบดีในประเทศไทย
หมวดหมู่:บุคคลจากมหาวิทยาลัยสยาม
หมวดหมู่:บุคคลจากมหาวิทยาลัยวิสคอนซิน แมดิสัน
หมวดหมู่:บุคคลจากคณะวิศวกรรมศาสตร์ มหาวิทยาลัยเกษตรศาสตร์